 Jenesis 16  Seraị, nwunye Ebram, amụtaghịrị ya nwa; ma o nwere nwaanyị na-ejere ya ozi bụ onye Ijipt, aha ya bụ Hega.Seraị wee sị Ebram: Lee! Jehova egbochiwo m ịmụ nwa. Biko, gị na nwaanyị na-ejere m ozi nwee mmekọahụ. Ma eleghị anya, m ga-enweta ụmụ site naka ya. Ebram wee gee ntị nolu Seraị.Seraị, nwunye Ebram, wee kpọrọ Hega, nwaanyị na-ejere ya ozi bụ onye Ijipt, kpọnye Ebram di ya ka ọ bụrụ nwunye ya, mgbe afọ iri Ebram biwere nala Ke gwụchara.Ya na Hega wee nwee mmekọahụ, o wee tụrụ ime. Mgbe ọ matara na ya dị ime, ọ malitere ileda nne ya ukwu anya.Seraị wee sị Ebram: Ka ihe ọjọọ e mere m dịrị nisi gị. Mụ onwe m kpọnyere gị nwaanyị na-ejere m ozi ka ọ dabere nobi gị, o wee mata na ya adịla ime, o wee malite ileda m anya. Ka Jehova kpee ikpe netiti mụ na gị.Ebram wee sị Seraị: Lee! Nwaanyị na-ejere gị ozi nọ gị naka. Mee ya ihe masịrị gị. Seraị wee malite iweda ya ala nke mere na ọ gbapụrụ nụlọ ya.E mesịa, mmụọ ozi Jehova hụrụ ya notu isi mmiri nke dị nala ịkpa, nisi mmiri nke dị nụzọ gara Shọọ.O wee malite ịsị: Hega, nwaanyị na-ejere Seraị ozi, olee ebe i si bịa, ebeekwa ka ị na-aga? O wee zaa, sị: Ọ bụ nụlọ Seraị nne m ukwu ka m si gbapụ.Mmụọ ozi Jehova wee gaa nihu ịsị ya: Laghachikwuru nne gị ukwu, wedakwa onwe gị ala nokpuru ya.Mmụọ ozi Jehova wee sị ya: M ga-eme ka mkpụrụ gị mụbaa nke ukwuu, nke na a gaghị agụta ya ọnụ nihi otú ọ ga-esi dị ọtụtụ.Mmụọ ozi Jehova gwakwara ya, sị: Lee, ị dị ime, ị ga-amụkwa nwa nwoke, ị ga-agụkwa ya Ishmel; nihi na ahụ a na-emekpa gị eruwo Jehova ntị.Ma ya onwe ya ga-aghọ nwoke nke dị ka ịnyịnya ọhịa. Aka ya ga-emegide onye ọ bụla, aka onye ọ bụla ga-emegidekwa ya; ọ ga-ebikwa nụlọikwuu nihu ụmụnne ya niile.O wee malite ịkpọ aha Jehova, bụ onye nọ na-agwa ya okwu, sị: Ị bụ Chineke nke na-ahụ ụzọ, nihi na nwaanyị ahụ sịrị: M hụwo onye ahụ nke na-ahụ m?Ọ bụ ya mere e ji kpọọ olulu mmiri ahụ Bia-lehaị-rọị. Lee, ọ dị nagbata Kedesh na Bired.E mesịa, Hega mụụrụ Ebram nwa nwoke, Ebram wee gụọ nwa ya nwoke, nke Hega mụrụ, Ishmel.Ebram gbara afọ iri asatọ na isii mgbe Hega mụụrụ Ebram Ishmel. 